BG    BG  КОМИСИЯ  НА ЕВРОПЕЙСКИ TЕ ОБЩНОСТИ  
Брюксел , 10.1.2007 
COM(2006) 851 окончателен  
  
СЪОБЩЕНИЕ  НА КОМИСИЯТА  
Разследване  по силата  на член  17 от Регламент  (ЕО) № 1/2003 на европейските  
отрасли  на газта  и електроенергията  (окончателен  доклад ) 
{SEC(2006) 1724} 
 
BG 2   BG СЪОБЩЕНИЕ  НА КОМИСИЯТА  
Разследване  по силата  на член  17 от Регламент  (ЕО) № 1/2003 на европейските  
отрасли  на газта  и електроенергията  (окончателен  доклад ) 
1. ВЪВЕДЕНИЕ  
1. Добре  функциониращи  енергийни  пазари , които  гарантират  сигурни  доставки  
на енергия  на конкурентни  цени , са от съществено  значение  за осигуряване  на 
растеж  и благосъстояние  на потребителите  в Европейския  съюз . За да постигне  
тази цел, ЕС реши  да отвори  европейските  пазари  на газ и електроенергия  за 
конкуренция  и да създаде  единен  европейски  енергиен  пазар . Процесът  на 
отваряне  на пазара  внесе  значителни  промени  във функционирането  на 
пазарите , предостави  нови  пазарни  възможности  и доведе  до въвеждането  на 
нови  продукти  и услуги . Съгласно  правилата  на пазара , в началото  
конкуренцията  доведе  до понижаване  на цените  на енергията  в Европа .  
2. Макар  че има известен  напредък , целта  на отварянето  на пазара  все още не е 
постигната . Въпреки  либерализирането  на вътрешния  енергиен  пазар  все още 
има пречки  пред  свободната  конкуренция . Поради  значителните  увеличения  на 
цените  на едро  на газта  и електроенергията , които  не могат  да бъдат  обяснени  
единствено  с по-високите  цени  на суровинните  горива  и задълженията  за 
опазване  на околната  среда , непрекъснатите  оплаквания  относно  пречки  за 
навлизане  на пазара  и ограничените  възможности  за избор  на потребителите , 
през юни 2005 г. Комисията  започна  разследване  на европейските  пазари  на газ 
и електроенергия . Това  разследване  по силата  на член  17 от Регламент  № 
1/20031 относно  изпълнението  на правилата  за конкуренция , предвидени  в 
Договора , има за цел да направи  оценка  на съществуващите  конкурентни  
условия  и да установи  причините  за забелязаното  неправилно  функциониране  
на пазара . Окончателният  доклад  (съобщение  на Комисията ) обобщава  
резултатите  от разследването , които  са представени  по-подробно  в 
техническото  приложение2 към окончателния  доклад . 
3. Въпреки  усещането  при започване  на разследването  в отрасъла , че 
потребителите  не получават  всички  предимства  на либерализацията , трябва  да 
се подчертае , че целта  на разследването  не бе да опише  напредъка , постигнат  
при либерализирането , нито  предимствата  от него . Постигнато  е много  и на 
пазарите , където  либерализирането  е проведено  успешно , потребителите  се 
радват  на най-широк  избор  на доставчици  и услуги . В сравнение  с 
потребителите  от други  държави -членки , обикновено  те плащат  цени , 
отразяващи  действително  равнището  на разходите . Комисията  е убедена , че 
                                                 
1 Регламент  (ЕО) № 1/2003 на Съвета  от 16 декември  2002 г. относно  изпълнението  на правилата  
за конкуренция , предвидени  в членове  81 и 82 от Договора  (ОВ L 1, 4.1.2003 г., стр. 1), изменен  с 
Регламент  (ЕО) № 411/2004 на Съвета  (ОВ L 68, 6.3.2004 г., стр. 1). 
2 Работен  документ  на Комисията , Доклад  за разследването  в енергийния  отрасъл  на ГД 
„Конкуренция “ – SEC(2006) 1724. 
 
BG 3   BG няма  алтернатива  на процеса  на либерализиране . От съществено  значение  е да 
се осигури  пълното  и ефективно  транспониране3 на съществуващите  директиви  
относно  либерализацията . Въпреки  това е необходимо  да бъдат  положени  още 
усилия  преди  потребителите  да могат  да се възползват  напълно  от 
предимствата . 
4. Разследването  в енергийния  отрасъл  е насочено  към откриване  на области , в 
които  конкуренцията  все още не функционира  добре , както  и такива , в които  
трябва  да се предприемат  мерки  възможно  най-скоро , за да може  
либерализацията  да бъде  успешна . За целта  на разследването  ключовите  
области  бяха  разпределени  в следните  групи : (1) пазарна  концентрация /пазарна  
мощ , (2) вертикално  ограничаване  на достъпа  до пазара  (най-вече 
незадоволително  разделяне  на мрежата  от доставките ), (3) липса  на интеграция  
на пазара  (включително  липса  на регулаторен  контрол  по трансгранични  
въпроси ), (4) липса  на прозрачност , (5) ценообразуване , (6) низходящи  пазари  
(7) балансиращи  пазари  и (8) втечнен  природен  газ (ВПГ ).  
5. Предвид  установените  недостатъци  в тези ключови  области  са необходими  
спешни  действия , като трябва  да се даде  приоритет  на четири  области : (1) 
постигане  на ефективно  разделяне  на мрежата  от дейностите  по доставка , (2) 
отстраняване  на регулаторните  пропуски  (по-конкретно  при трансграничните  
въпроси ), (3) заемане  с пазарната  концентрация  и пречките  за навлизане  на 
пазара  и (4) увеличаване  на прозрачността  на пазарните  операции . 
Намеренията  на Комисията  да направи  регулаторни  предложения  в тази връзка  
са представени  в нейното  съобщение  „Перспективи  пред  вътрешния  пазар  на 
газ и електроенергия “4, представено  успоредно  с окончателния  доклад . 
1.1. По-широк  контекст  
6. Въвеждането  на конкуренцията  в европейските  пазари  на газ и електроенергия  
е неделима  част от европейската  енергийна  политика , която  е насочена  към 
постигане  на три тясно  свързани  цели : конкурентоспособен  и ефективен  
енергиен  сектор , сигурност  на доставките  и устойчивост . Всички  европейски  
потребители  – домакинства , търговски  и промишлени  потребители , зависят  в 
огромна  степен  от сигурната  и надеждна  доставка  на енергия  на конкурентни  
цени . Също  така постигането  на целта  на Съюза  за подходящо  опазване  на 
околната  среда  е от основно  значение , както  може  да се докаже  с поетия  
ангажимент  за намаляване  на емисиите  на парникови  газове  във връзка  с 
изпълнението  на Протокола  от Киото . Следователно  разследването  в отрасъла  
трябва  да се разглежда , имайки  предвид  този по-широк  контекст  на 
политиката .  
                                                 
3 В тази връзка  Комисията  води  процедури  при нарушения  срещу  множество  държави -членки  – за 
подробности  вж. Съобщение  на Комисията  относно  перспективите  пред  вътрешния  пазар  на газ 
и електроенергия , посочено  по-долу . 
4 COM (2006) 841, Съобщение  на Комисията  „Перспективи  пред  вътрешния  пазар  на газ и 
електроенергия “. 
 
BG 4   BG 7. Европейската  енергийна  политика  бе представена  в съобщение  на Комисията  
на пролетния  Европейски  съвет  през 2006 г.5 във връзка  с подновената  
стратегия  за растеж  и заетост . С това съобщение  създаването  на ефективна  и 
цялостна  енергийна  политика  заема  централно  място  сред  приоритетите  на 
Комисията . Тази  цел бе подчертана  отново  в Зелената  книга  на Комисията  
„Европейска  стратегия  за устойчива , конкурентоспособна  и сигурна  
енергетика “6, приета  от Комисията  през март  2006 г. 
8. Окончателният  доклад  за разследването  в отрасъла  е представен  успоредно  със 
стратегическия  преглед  на енергетиката  на ЕС на Комисията7 и енергийния  
пакет , включващ  „Съобщение  относно  перспективите  пред  вътрешния  пазар  на 
газ и електроенергия “, споменато  по-горе, и доразвиването  на Зелената  книга . 
Също  така е взета  под внимание  работата  на Групата  на високо  равнище  по 
въпросите  на конкурентоспособността , енергетиката  и околната  среда , която  в 
своя първи  доклад , приет  през  юни 2006 г., подчерта  необходимостта  от по-
добре  функциониращи  пазари  на електроенергия  и газ.  
9. От всички  тези документи  е видно , че трите  цели  на политиката  – 
конкурентоспособност , сигурност  на доставките  и устойчивост  – са тясно  
свързани  и взаимно  допълващи  се. Конкурентните  пазари  дават  необходимите  
сигнали  за инвестиции , което  води  до сигурност  на доставките  по 
икономически  най-целесъобразен  начин . Също  така създаването  на 
конкурентоспособен  вътрешен  пазар  ще позволи  на фирмите  от енергийния  
отрасъл  на Съюза  да извършват  своите  дейности  на един  по-голям  пазар , което  
ще подобри  способността  им за принос  към сигурността  на доставките . 
Същевременно  пазарните  сили  задължават  европейските  оператори  да 
използват  икономически  най-целесъобразните  производствени  методи , което  
при подходяща  регулаторна  рамка  може  да бъде  благоприятен  фактор  за 
устойчивостта . Потребителите  ще могат  да избират  между  различни  
доставчици  и договорни  схеми , като по този начин  ще могат  да намалят  своите  
разходи  за електричество  и пригодят  потреблението  си към пазарните  
тенденции . Конкурентните  цени , отразяващи  действителното  равнище  на 
разходите , ще подпомогнат  енергийната  ефективност , което  може  да намали  
зависимостта  от външни  доставчици  и допринася  за целта  на Съюза  за 
постигане  на устойчивост  и сигурност  на доставките . 
10. Окончателният  доклад  се съсредоточава  върху  аспектите  на европейската  
енергийна  политика , свързани  с конкуренцията , и върху  останалите  пречки  
пред  създаването  на единен  европейски  енергиен  пазар . Освен  факта , че този 
аспект  сам по себе си заслужава  задълбочен  анализ , съсредоточаването  на 
вниманието  е продиктувано  и от процедурната  рамка  (Регламент  № 1/2003), 
въз основа  на която  бе проведено  разследването . Това  не означава , че целите , 
свързани  със сигурността  на доставките  например , не се вземат  предвид  при 
оценката  на евентуални  способстващи  и възпрепятстващи  конкуренцията  
ефекти  при прилагане  на правилата  за конкуренция  на Общността  в отделни  
                                                 
5 Време  да ускорим  хода  – Годишен  доклад  за напредъка  в областта  на растежа  и заетостта , 25 
януари  2006 г. 
6 COM(2006) 105 окончателен , 8.3.2006 г., SEC(2006) 317. 
7 COM(2007) 1, Съобщение  на Комисията  „Енергийна  политика  за Европа “. 
 
BG 5   BG случаи . Несъмнено  един  конкурентоспособен  вътрешен  пазар  е ключов  
инструмент  за постигане  на тази цел. Въпреки  това в контекста  на 
разследването  в отрасъла  вниманието  е съсредоточено  основно  върху  
конкуренцията . 
1.2. Процедура  по приемане  на доклада  
11. Разследването  в отрасъла  на европейските  енергийни  пазари  започна  на 17 юни 
2005 г. Първите  резултати  бяха  представени  под формата  на документ  за 
размисъл , публикуван  на 15 ноември  2005 г. След  публикуването  на 
предварителния  доклад  на 16 февруари  2006 г. Комисията  започна  допитване  
до обществеността . В отговорите  си заинтересованите  страни  приветстваха  
доклада  и като цяло  оцениха  високо  неговата  обективност  и богата  
информация . Получиха  се отзиви  от фирми  от отрасъла  – както  установени  
предприятия , така и предприятия , навлезли  неотдавна  на пазара , национални  
регулаторни  органи , органи  в областта  на конкуренцията , консултантски  
фирми , правни  кантори , фирми , търгуващи  с енергия , оператори  на 
електрически  мрежи , потребители , браншови  сдружения  и национални  
правителствени  агенции . 
12. Повечето  заинтересовани  страни  подкрепят  изводите , въпреки  че имаше  
различия  при оценката  на сериозността  на положението  и на това дали  то се 
подобрява , или не. По въпроса  за възможното  развитие  по-нататък  имаше  и 
подкрепа , и противопоставяне  на идеите , предложени  в предварителния  
доклад , като структурно  разделяне  например , докато  някои  призоваха  за още 
по-радикални  мерки . Като  цяло  вертикално  интегрираните  установени  
предприятия  от отрасъла  не бяха  привърженици  на идеята  за допълнителни  
мерки , докато  потребителите , търговските  и навлизащите  в отрасъла  фирми  и 
властите  подкрепиха  призива  за законодателни  инициативи . 
2. ИЗВОДИ  
13. Както  бе посочено  по-горе, основните  изводи  от разследването  в отрасъла  
могат  да бъдат  разпределени  в осем  групи . Въпреки  че съществуват  някои  
очевидни  различия  между  отраслите  на газта  и електроенергията , поради  
множеството  прилики  и взаимовръзки  между  тях представянето  е общо . 
2.1. Пазарна  концентрация  
14. На равнище  продажба  на едро  пазарите  на газ и електроенергия  остават  в 
национален  обхват  и като  цяло  поддържат  също  толкова  висока  степен  на 
концентрация  както  в периода  преди  либерализацията . Това  позволява  
упражняване  на пазарна  мощ .  
15. Търговията  на едро  с газ се развива  бавно  и установените  на пазара  
предприятия  все още заемат  господстващо  положение  на своите  традиционни  
пазари , като до голяма  степен  контролират  вноса  от възходящи  пазари  и/или 
националното  производство  на газ. Установените  предприятия  търгуват  със 
само  малка  част от своята  газ на пазарите  на газта  (центрове  на този вид 
дейност ). При малкото  нови  фирми , навлизащи  в пазарите  на дребно , изборът  
 
BG 6   BG на потребителите  е ограничен , а конкурентният  натиск  – възпрепятстван . 
Общата  картина  за потенциалните  нови  фирми  е зависимост  от вертикално  
интегрираните  установени  на пазара  предприятия  по отношение  на услугите  по 
цялата  снабдителна  верига . 
16. Въпреки  че търговията  с електроенергия  е по-развита , продажбите  на 
енергийните  пазари  на едро  показват  значителна  степен  на концентрация  при 
производството . Анализът  на търговията  с обмен  на електроенергия  сочи , че в 
много  случаи  производителите  са в положение  да упражняват  пазарна  мощ  
чрез повишаване  на цените , което  притеснява  немалко  потребители . От анализ  
на търговските  позиции  на форуърдните  пазари , при който  като цяло  се 
забелязва  по-ниска  степен  на концентрация , е видно , че енергийните  пазари  
зависят  от няколко  доставчика  с дълги  позиции  (т.е. произвеждат  повече  от 
това, което  препродават ). Анализ  на производствените  портфейли  сочи  също , 
че основните  производители  имат  възможност  да изтеглят  част от своята  
мощност , за да повишат  цените .  
17. В контекста  на разследването  е проведено  проучване  на степента  на 
концентрация  в енергийния  отрасъл8. Анализ  на концентрацията  по часове  
показва , че дори  през ненатоварените  часове  пазарите  остават  високо  
концентрирани , а през натоварените  часове  степента  на концентрация  се 
повишава  значително  дори  на пазарите  с най-ниска  степен  на концентрация . 
Анализът , извършен  въз основа  на измервания  на структурата  на пазара  на 
всеки  час, разкрива  също , че на някои  пазари  дългосрочните  договори , и в по-
малка  степен , изискванията  за резерви  могат  за доведат  до повишаване  на 
степента  на концентрация . Освен  това анализът  показва , че съществуващият  
капацитет  на междусистемните  електропроводи  не е достатъчен  за постигане  
на значително  намаляване  на концентрацията . 
2.2. Вертикално  ограничаване  на достъпа  до пазара  
18. Настоящото  равнище  на разделяне  на интересите  към мрежите  от тези  
към доставките  се отразява  отрицателно  върху  функционирането  на 
пазара  и стимулите  за инвестиране  в мрежите . Това  представлява  
сериозна  пречка  за навлизането  на нови  фирми  на пазара  и заплашва  
сигурността  на доставките .  
19. Въпреки  съществуващите  разпоредби  за отделяне  на мрежите  от доставките , 
често  пъти  навлизащите  на пазара  фирми  не разполагат  с ефективен  достъп  до 
мрежите  (а при газта  – и до хранилищата  и терминалите  за втечняване  на 
природен  газ). Предполага  се, че операторите  на мрежата /инфраструктурата  се 
отнасят  благосклонно  към свързаните  с тях предприятия  (дискриминация ). 
Вертикалната  интеграция  води  също  до ситуация , в която  оперативните  и 
инвестиционните  решения  се вземат  не в интерес  на мрежови /инфраструктурни  
операции , а въз основа  на интересите  за доставка  на интегрираното  
предприятие  (включително  свързване  в мрежа  на конкуриращи  се 
електроцентрали ). Това  е в ущърб  на сигурността  на доставките .  
                                                 
8 Този  въпрос  е представен  като отделна  глава  в техническото  приложение  към окончателния  
доклад . 
 
BG 7   BG 20. Бе открита  и друга  форма  на вертикално  ограничаване  на достъпа  до пазара : 
интеграция  на производство /внос  и интереси  към доставките  в рамките  на едно  
и също  обединение . Тази  форма  на вертикална  интеграция  намалява  стимулите  
за установените  предприятия  да търгуват  на пазарите  на едро  и води  до 
равнища  на ликвидност  на тези пазари  под оптималните . По-конкретно , 
преобладаващите  дългосрочни  договори  за доставка  между  производителите  на 
газ и установените  на пазара  вносители  затрудняват  достъпа  до газ на 
възходящия  пазар  за фирмите , навлизащи  на пазара . Също  така средствата  за 
производство  на електроенергия  са съсредоточени  у няколко  установени  на 
пазара  доставчика  или непряко  се намират  под техен  контрол  благодарение  на 
дългосрочни  споразумения  за закупуване  на електроенергия , което  предоставя  
на установените  предприятия  контрол  върху  основните  входни  точки  към 
пазарите  на едро . Ниските  степени  на ликвидност  са пречка  за навлизането  в 
пазарите  на газ и електроенергия . 
2.3. Интеграция  на пазара  
21. Понастоящем  трансграничните  продажби  не налагат  някакви  значителни  
ограничения  на конкуренцията . Установените  предприятия  рядко  
навлизат  в националните  пазари  като  конкуренти . Недостатъчният  или 
липсващ  трансграничен  капацитет  и различните  видове  пазари  
затрудняват  интеграцията  на пазара .  
22. При газта  наличният  капацитет  на трансграничните  газопроводи  за внос  е 
ограничен . Навлизащите  в отрасъла  фирми  не са способни  да осигурят  
транзитен  капацитет  по основни  маршрути  и капацитет  за навлизане  на нови  
пазари . Много  често  основният  капацитет  на транзитни  газопроводи  се 
контролира  от установени  на пазара  предприятия  на базата  на договори , 
сключени  преди  либерализацията , които  не подлежат  на обичайните  правила  за 
достъп  на трети  страни . Установените  на пазара  фирми  имат  малък  стимул  за 
разширяване  на капацитета  си с цел отговаряне  на потребностите  на новите  
предприятия  на пазара . Това  се засилва  от неефективни  механизми  за 
управление  на претоварването , което  затруднява  осигуряването  дори  на малък  
обем  краткосрочен  непрекъснат  капацитет  на вторичния  пазар . В много  случаи  
навлизащите  в отрасъла  фирми  нямат  възможност  да получат  достатъчен  
капацитет  дори  при увеличаване  на капацитета  на транзитния  газопровод . Като  
цяло  разширяването  се планира  в зависимост  от нуждите  на подразделенията  за 
доставка  на установените  на пазара  предприятия . 
23. При електроенергията  интеграцията  е затруднена  от недостатъчния  капацитет  
на междусистемните  електропроводи  и липсата  на подходящи  стимули  за 
инвестиране  в допълнителна  мощност  с цел отстраняване  на отдавна  появилите  
се проблемни  места . В допълнение  към това на някои  граници  все още 
съществуват  дългосрочните  договорености  по отношение  на капацитета  от 
периода  преди  либерализацията  въпреки  решението  на Съда  на Европейските  
общности , че тези договорености  не са съвместими  със законодателството  на 
ЕО, освен  ако не са нотифицирани  съгласно  Директива  № 96/92/ЕО. 
Подобряването  на достъпа  до съществуващите  междусистемни  електропроводи  
изисква  по-добри  методи  на управление  на претоварването . По-доброто  
използване  на капацитета  обаче  често  пъти  не е от интерес  за вертикално  
интегрираните  мрежови  оператори . 
 
BG 8   BG 2.4. Прозрачност  
24. Липсва  надеждна  и своевременно  предоставена  информация  за пазарите . 
25. Потребителите  на мрежата  искат  повече  прозрачност  – над настоящите  
минимални  изисквания , определени  от законодателството  на ЕС. От особено  
значение  са данните , свързани  с достъпността  на мрежата , по-специално  за 
междусистемните  електропроводи  и транзитните  газопроводи . Необходими  са 
и по-достъпни  данни  за управлението  на производствените  мощности  и 
съхранението  на газта . По-конкретно , при електроенергията  се забелязват  
значителни  различия  между  правилата  за пазарно  поведение  и наблюдение  в 
отделните  държави -членки  поради  ниската  степен  на хармонизация  на равнище  
ЕС на изискванията  за прозрачност .  
26. За да се осигурят  равни  условия , пазарните  участници  искат  информацията  да 
бъде  предоставяна  своевременно  и при еднакво  отношение  към всички . 
Понастоящем  съществува  информационен  дисбаланс  между  вертикално  
интегрираните  установени  на пазара  предприятия  и техните  конкуренти . 
Подобрената  прозрачност  би свела  до минимум  рисковете  за новите  участници  
на пазара  и по този начин  би намалила  пречките  за навлизане  и би повишила  
доверието  в пазарите  на едро  и вярата  в ценовите  сигнали . Очевидно  трябва  да 
се гарантира , че няма  да се сключват  тайни  споразумения  въз основа  на 
публикуваната  информация . Въпреки  че търговската  тайна  е важна , не трябва  
да се допуска  нарушаване  на прозрачността  поради  твърде  свободни  
интерпретации  на това понятие . 
2.5. Ценообразуване  
27. Необходимо  е по ефективно  и прозрачно  ценообразуване  с цел 
предоставяне  на пълните  предимства  на отварянето  на пазара  за 
потребителите . Много  потребители  нямат  особено  доверие  на механизмите  
за ценообразуване , докато  регулираните  тарифи  на доставка  под 
пазарните  цени  обезсърчават  навлизането  на нови  фирми .  
28. При договорите  за внос  на газ се използват  ценови  индекси , свързани  с 
петролните  деривати  (пр. леко  или тежко  гориво ) и поради  това цените  се 
движат  успоредно  с тенденциите  на петролните  пазари . Резултатът  от тази 
обвързаност  са цени  на едро , които  не успяват  да реагират  на промените  в 
търсенето  и предлагането  на газ, което  е в ущърб  на сигурността  на доставките . 
При дългосрочните  договори  за внос  не се наблюдава  някаква  ясна  тенденция  
за прилагане  на пазарни  механизми  за ценообразуване . Осигуряването  на 
ликвидност  е от основно  значение  за подобряване  на доверието  в 
ценообразуването  на пазарите  на газта , което  ще позволи  известно  
освобождаване  от обвързаността  с петрола .  
29. При електроенергията  ценообразуването  е сложен  процес . Увеличаването  на 
цените  на суровинните  горива  със сигурност  играе  роля  при последните  
тенденции  в развитието  на цените  на електроенергията , особено  в по-
отдалечените  централи . Това  обаче  не обяснява  напълно  повишаването  на 
цените  напоследък . Също  така отражението  на схемата  на ЕС за търговия  на 
емисии  на CO2 върху  цените  на електроенергията  все още не е съвсем  ясно .  
 
BG 9   BG 30. В няколко  държави -членки  регулираните  тарифи  доведоха  до обратен  ефект  за 
развитието  на конкурентните  пазари , тъй като те са твърде  ниски  спрямо  
пазарните  цени  и обхващат  голяма  част от пазара , което  от своя страна  води  до 
повторно  регулиране . В някои  държави -членки  се обмислят  специални  мерки  
за намаляване  на сметките  за електричество  за отраслите  с високо  потребление  
на електроенергия . Тези  схеми  трябва  да бъдат  съвместими  с правилата  в 
областта  на антитръстовата  политика  и държавните  помощи . 
2.6. Низходящи  пазари  
31. Често  пъти  конкуренцията  на равнище  „пазар  на дребно “ е ограничена . 
Продължителността  на договорите  за продажба  на дребно  за промишлени  
клиенти  и местни  разпределителни  фирми  може  да има сериозно  
отражение  върху  възможностите  за успешно  навлизане  на пазара  на 
алтернативни  доставчици .  
32. Съвкупният  ефект  от дългосрочните  договори , безсрочните  договори , 
договорите  с подразбираща  се клауза  за подновяване  и дългите  срокове  за 
приключване  на договора  може  да бъде  значителен . Анализът  показва , че 
степента , до която  промишлените  потребители  са обвързани  с установени  на 
пазара  доставчици  в дългосрочен  план , се различава  съществено  в отделните  
държави -членки . 
33. Потребителите  искат  по-конкурентни  оферти  от неустановени  на пазара  
доставчици  и съжаляват , че липсват  паневропейски  оферти  за доставка . В 
някои  държави -членки , характеризиращи  се с висока  степен  на концентрация , 
броят  на конкурентните  оферти , които  потребителите  получават , е особено  
незадоволителен . 
34. При газта  ограниченията  спрямо  начина , по който  потребителите  могат  да 
разполагат  със своята  газ, съчетани  с ограничителните  практики  на 
доставчиците  по отношение  на пунктовете  за доставка , възпрепятстват  
конкуренцията  и не позволяват  ефективно  потребление . При електроенергията  
някои  типови  договори  съдържат  ограничения , които  също  могат  да доведат  до 
проблеми  по отношение  на конкуренцията . 
2.7. Балансиращи  пазари  
35. В момента  балансиращите  пазари  по-често  благоприятстват  установените  
предприятия  и създават  пречки  пред  навлизащите  на пазара . Размерът  на 
съществуващите  балансиращи  области  е много  малък , което  води  до по-
големи  разходи  и защитава  пазарната  мощ  на установените  предприятия . 
36. При газта  малкият  размер  на съществуващите  балансиращи  области  води  до 
увеличаване  на сложността  и разходите  за пренос  на газ в рамките  на Европа . 
Разходите  се увеличават  поради  сложността  и различните  правила  във всяка  
област , както  и поради  задължението  да се запази  капацитет  на всеки  граничен  
пункт . Тези  проблеми  се усложняват  от фактора  време : колкото  по-кратък  е 
срокът  за балансиране , толкова  по-висок  е рискът  от липса  на баланс  за 
доставчика . Всички  тези аспекти  създават  сериозни  пречки  за навлизането  на 
нови  доставчици  на пазара , които  вертикално  интегрираните  установени  на 
 
BG 10   BG пазара  предприятия  не са особено  мотивирани  да премахнат . Освен  това 
разходите  за балансиране , тези за компенсация  и неустойките  не са прозрачни  
и често  включват  неоправдани  неустойки , които  са в полза  на установените  на 
пазара  предприятия . Необходимо  е ефективно  разделяне  за създаване  на равни  
условия  на балансиращите  пазари  и намаляване  на пречките  за навлизане  на 
пазара . 
37. При електроенергията  пазарите , на които  операторите  на преносните  мрежи  
трябва  да получат  балансираща  и резервна  енергия , са с висока  степен  на 
концентрация , което  предоставя  възможност  на производителите  да 
упражняват  пазарна  мощ . В резултат  от това е възможно  да се появят  пречки  за 
навлизане  на пазара  за новите  доставчици , които  ще бъдат  изправени  пред  
сериозен  риск  от високи  цени  поради  липса  на баланс  и/или високи  разходи  за 
мрежата  (в степента , в която  разходите  за балансиране  са включени  в разходите  
за мрежата ). Концентрацията  на балансиращите  пазари  може  да бъде  намалена , 
ако географският  обхват  на контролираните  области  бъде  увеличен . 
Хармонизирането  на режимите  на балансиращите  пазари  би било  важна  стъпка  
за увеличаване  на размера  на контролираните  области , подобряване  на 
пазарната  интеграция  и опростяване  на търговията . В някои  държави -членки  
структурната  връзка  между  операторите  на преносните  системи  и свързаните  с 
тях производители  стимулира  операторите  да купуват  извънредно  голяма  
резервна  мощност  и/или да плащат  високи  цени , като по този начин  
подпомагат  свързания  с тях производител . Резултатите  сочат , че обемът  на 
купените  резервни  мощности  се различава  значително  между  различните  
оператори  на преносни  системи . 
2.8. Пазари  на втечнен  природен  газ (ВПГ ) 
38. Доставките  на втечнен  природен  газ разширяват  европейската  база  за 
доставка  на възходящите  пазари  и са важни  както  за сигурността  на 
доставките , така  и за конкуренцията  между  доставчиците  на тези  пазари . 
Потенциалът  за принос  на доставките  на втечнен  природен  газ за 
концентрираните  в по-малка  степен  низходящи  пазари , все още не е 
използван . 
39. Втечнен  природен  газ традиционно  се внасяше  от установени  на пазара  
национални  предприятия , собственици  и на терминали  за втечнен  природен  
газ, като това положение  не позволяваше  засилване  на конкуренцията  на 
низходящите  пазари  при вноса  на втечнен  природен  газ. Последните  тенденции  
обаче  сочат , че до навлизащите  на пазара  фирми  и до самите  производители  
достига  по-голям  капацитет . Вероятно  това ще има положителен  ефект  върху  
засилването  на конкуренцията  на низходящите  пазари , освен  ако тези ефекти  
не бъдат  възпрепятствани  от антиконкурентни  правила  или поведение . 
Направиха  се сериозни  инвестиции  в терминали  за втечнен  природен  газ, като 
инвестиционната  дейност  ще продължи  и през следващите  години . 
Инвестициите  в някои  терминали  за втечнен  природен  газ са освободени  от 
задълженията  за достъп  на трети  страни  благодарение  на тест, проведен  от 
националните  регулаторни  органи  под наблюдението  на Комисията . Целта  на 
този тест е постигане  на баланс  между  стимулите  за инвестиции  ex ante и 
конкуренцията  след  извършената  инвестиция . Въпреки  положителните  
резултати  са възможни  някои  подобрения .  
 
BG 11   BG 3. МЕРКИ  
40. За справяне  с неправилното  функциониране  на пазара , установено  при 
разследването  в отрасъла , и за значително  подобряване  на обхвата  на 
конкуренцията , от съществено  значение  е да се приложат  както  мерки  въз 
основа  на конкуренцията , така и регулаторни  такива . Прилагането  на 
законодателството  в областта  на конкуренцията  може  да има значителен  
принос , но само  по себе си не може  да отвори  пазарите  и да коригира  всички  
недостатъци , установени  по време  на разследването  в отрасъла . Поради  това са 
необходими  множество  регулаторни  мерки . 
3.1. Прилагане  на законодателството  в областта  на конкуренцията  
41. Необходимо  е пълно  и комбинирано  използване  на правомощията  на 
Комисията  съгласно  правилата  за антитръстова  политика  (членове  81, 82 
и 86 ЕО), сливанията  (Регламент  № 139/2004)9 и контрол  върху  
държавните  помощи  (членове  87 и 88 ЕО) за постигане  на максимален  ефект  
на дейността  по правоприлагането  на Комисията . Когато  интересите  на 
Общността  налагат  това, Комисията  преследва  нарушенията  на 
законодателството  на Общността  в областта  на конкуренцията  (антитръст ) в 
отрасъла , като работи  в тясно  сътрудничество  с националните  органи  в 
областта  на конкуренцията .  
3.1.1.  Пазарна  концентрация  
42. Бе установено , че пазарната  концентрация  е основен  повод  за притеснение  
за успеха  на процеса  на либерализация . Пазарната  мощ  на монополите , 
съществуващи  от периода  преди  либерализацията , все още не е отслабнала . 
Поради  това дейността  на Общността  съгласно  регламента  за сливанията  е 
основен  елемент  за недопускане  на допълнително  нарушаване  на 
конкурентната  структура  на съответните  пазари  (които  в момента  са предимно  
национални  по обхват ). При неотдавнашни  сливания  са приложени  мерки  като 
частична  ликвидация , принудителна  продажба  на газ или прехвърляне  на 
договори  на трети  лица . Освен  това един  от основните  нови  въпроси  е 
отражението  на дългосрочните  договори  на възходящите  пазари  върху  
концентрацията  на низходящите  пазари . 
43. Програмите  за прекратяване  на енергийни  доставки  (т.е. търгове  на виртуални  
електроцентрали  и програми  за спиране  на доставките  на газ) са средство  за 
развиване  на ликвидността  на пазара  и увеличаване  на възможностите  за 
навлизане  на него . Това  са подходящи  мерки  за прекратяване  на ограниченията  
на конкуренцията  не само  в областта  на сливанията , но и при антитръстовото  
законодателство . За да бъдат  напълно  ефективни , те трябва  да са планирани  
добре  и в широк  мащаб . С такива  програми  националните  органи  в областта  на 
конкуренцията  и регулаторните  органи  (пр. в Испания , Франция , Австрия  и 
Германия ) и Европейската  комисия  (при сливания ) натрупаха  солиден  опит , 
който  позволява  на органите  да избегнат  уловките  и гарантира  тяхната  
ефективност . При газта  тези програми  имат  допълнителното  предимство , че 
                                                 
9 Регламент  (ЕО) № 139/2004 на Съвета  от 20 февруари  2005 година . 
 
BG 12   BG могат  да увеличат  ликвидността  на пазарите  на газта , което  подкрепя  
въвеждането  на пазарни  сигнали , независими  от връзката  между  цените  на 
газта  и на петрола . 
44. При някои  обстоятелства  приложимото  антитръстово  законодателство  
позволява  и използването  на структурни  мерки  с по-широк  обхват  при 
нарушение  на правилата  за конкуренция . Това  са случаите , когато  мерките  по 
отношение  на поведението  биха  били  по-малко  ефективни  за приключване  на 
нарушението , когато  има сериозен  риск  от дълготрайно  или повторно  
нарушаване  поради  самата  структура  на предприятието , или когато  мерките  по 
отношение  на поведението  биха  били  по-тежки10. 
3.1.2.  Вертикално  ограничаване  на достъпа  до пазара  
45. В случаите , когато  вертикалната  интеграция  между  фирми  за доставка , 
производство  и инфраструктура  и недостатъчното  разделяне  способстват  
за нарушения  на конкуренцията , трябва  да се използват  всички  
правомощия  на Комисията , за да се предотвратят  допълнителни  
злоупотреби . 
46. Разследването  в отрасъла  потвърди  също , че вертикалното  обвързване  на 
пазара  чрез дългосрочни  договори  на низходящите  пазари  е с приоритет  за 
разглеждане  при някои  дела , свързани  със законодателството  относно  
конкуренцията , и при необходимост , за предоставяне  на насоки . Когато  такива  
договори , сключени  от предприятия  с господстващо  положение , водят  до 
ограничаване  на достъпа  до пазара , е възможно  да има нарушение  на членове  
81 и 82 от Договора  за ЕО, освен  ако не са налице  ползи  за потребителите , 
които  да компенсират  ограничението11. По същия  начин  договорите  за покупка  
в енергийния  отрасъла  на електроенергията  могат  да имат  ограничаващ  ефект  
за навлизането  на пазара . 
47. В допълнение , концентрацията  на договорите  за внос  на газ в ръцете  на 
няколко  установени  на пазара  предприятия  е една  от основните  причини  за 
състоянието  на конкуренцията  на низходящите  пазари . Докато  това само  по 
себе си не поставя  на въпрос  съществуващите  и бъдещите  договори  на 
възходящите  пазари , то изисква  внимание  поради  неговото  отражение  върху  
низходящите  пазари . 
3.1.3.  Интеграция  на пазара  
48. Могат  да се появят  ограничения  но достъпа  до пазара  и на други  равнища  
по веригата , най-явни  по отношение  на достъпа  до инфраструктура  
(преносни  и разпределителни  мрежи  и/или съоръжения  за съхранение ), 
особено  когато  става  въпрос  за трансграничен  достъп , като  по този  начин  
се възпрепятства  интеграцията  на пазара . Този  достъп  може  да бъде  
блокиран  посредством  дългосрочни  договори  за пренос  и съответния  риск  от 
                                                 
10 Вж. член  7, параграф  1 и съображение  12 от Регламент  № 1/2003. 
11 При анализа  на дългосрочните  договори , ако страните  са правили  инвестиции , чиято  
възвръщаемост  не е сигурна , те се вземат  предвид  - вж. Наръчник  на Комисията  за прилагането  
на член  81, параграф  3 от Договора  (ОВ С 101, 27.4.2004 г., стр. 97, параграф  44). 
 
BG 13   BG натрупване  на мощност . Действията  в тази област  трябва  да включват  анализ  
на ефекта  на дългосрочните  договори  от периода  преди  либерализацията  върху  
конкуренцията  и тяхната  съвместимост  с правилата  за конкуренция . 
49. Освен  това липсата  на инвестиции  и закъснелите  инвестиции  от фирмите  за 
пренос  с вертикално  интегрирани  фирми  за доставка  са други  сериозни  
източници  на безпокойство . Бе напомнено , че един  национален  орган  в 
областта  на конкуренцията  установил , че вертикално  интегриран  мрежови  
оператор  съзнателно  спрял  инвестиционен  проект , за да облагодетелства  
своето  подразделение -доставчик , като лиши  конкурентите  от достъп  до по-
голям  капацитет12. 
50. Разпределението  на пазара  остава  една  от най-сериозните  пречки  за 
неговата  интеграция . Борбата  със сключването  на тайни  споразумения  между  
установените  на пазара  предприятия  остава  приоритет  за дейностите  по 
прилагането  на антитръстовото  законодателство , който  отразява  общия  
приоритет  на Комисията  за борба  с опитите  на фирмите  по-скоро  да се 
координират , отколкото  да се конкурират  помежду  си. 
3.2. Структурни  проблеми  и регулаторна  рамка , насърчаваща  конкуренцията  
51. Изводите  от разследването  в отрасъла  ще позволят  на Комисията  да 
съсредоточи  дейностите  си по правоприлагането  върху  областите , посочени  в 
доклада , които  будят  най-сериозни  притеснения . Също  така те ще помогнат  на 
Комисията  да намери  ефикасни  мерки , които  могат  да решат  ефективно  
проблемите  с конкуренцията  в отделни  случаи . 
52. Успоредно  с това  трябва  да се обърне  внимание  на основни  проблеми , 
свързани  с пазарната  структура  и регулаторната  рамка , за да се 
предотврати  неправилното  функциониране  на пазарите , установено  при 
разследването .  
При разследването  в отрасъла  бяха  установени  следните  основни  недостатъци  
в конкурентната  структура  на настоящите  пазари  на електроенергия  и газ: 
– Структурни  конфликти  на интереси : системен  конфликт  на интереси  
поради  недостатъчното  разделяне  на мрежите  от конкурентните  части  
на отрасъла ; 
– Пропуски  в регулаторната  рамка : постоянен  пропуск  в 
регулаторната  рамка , особено  при трансгранични  проблеми . 
Съществуващата  регулаторна  система  позволява  свободна  интерпретация . 
– Хронична  липса  на ликвидност  както  на пазара  на електроенергия , така 
и на този на газ: свежите  сили  за нашите  пазари  са недостатъчни  и 
пазарната  мощ  на монополите  от периода  преди  либерализацията  все още 
е налице ; 
                                                 
12 Неотдавна  органът  в областта  на конкуренцията  на Италия  предприе  действия  срещу  тактиката  
на забавяне  на установен  на пазара  оператор  при разширяването  на важен  тръбопровод  за внос . 
 
BG 14   BG – Повсеместна  липса  на прозрачност  при пазарните  операции  в отрасъла . 
Комисията  разглежда  възможности  за регулаторни  действия  на равнище  ЕО в 
своето  съобщение  „Перспективи  пред  вътрешния  пазар  на газ и 
електроенергия “. Изводите  от разследването  в отрасъла  и откритите  
недостатъци , посочени  по-долу , поддържат  и потвърждават  анализа , 
представен  от Комисията  във въпросното  съобщение .  
3.2.1.  Разделяне  
53. Разследването  в отрасъла  потвърждава  изводите , че е крайно  необходимо  
да се разреши  системният  конфликт  на интереси , присъщ  за вертикалната  
интеграция  на дейностите , свързани  с доставките  и мрежите , резултатите  
от който  са дискриминация  и липса  на инвестиции  в инфраструктура . От 
решаващо  значение  е да се гарантира , че собствениците  и/или операторите  на 
мрежите  нямат  стимули , изопачени  от интересите  към доставките  на 
свързаните  с тях предприятия . Това  е особено  важно  в момент , в който  Европа  
има нужда  от много  големи  инвестиции , за да гарантира  сигурността  на 
доставките  и да създаде  интегрирани  и конкурентоспособни  пазари . 
54. За да се постигне  това е необходимо  решително  повишаване  на 
незадоволителното  в момента  равнище  на разделяне . От своя страна , това ще 
допринесе  за сътрудничеството  между  мрежовите  оператори .  
55. Икономическите  показатели  сочат , че пълното  разделяне  на собствеността  е 
най-ефективното  средство  за осигуряване  на избор  за енергийните  потребители  
и насърчаване  на инвестициите . Причината  за това е, че разделените  мрежови  
фирми  не се влияят  от припокриващи  се интересите  по отношение  на 
доставките  или производството  по отношение  на решенията  за инвестиции . По 
този начин  се избягват  също  прекалено  подробното  регулиране  и прекомерните  
административни  пречки . Подходът  за независими  оператори  на системите  би 
подобрил  положението , но би изисквал  по-подробно , предписващо  и скъпо  
регулиране  и би бил по-малко  ефективен  при справянето  с демотивиращите  
фактори  за инвестиции  в мрежите . 
56. Осен  това при допитването  до обществеността  не бе разкрито  наличие  на 
някакви  значителни  ефекти  от обединяването , свързани  с вертикалната  
интеграция . Опитът  показва , че там, където  е извършено  разделяне  на 
собствеността , както  мрежовите  оператори , така и предприятията  за 
(производство  и) доставка  на електроенергия  продължават  да извършват  
успешно  дейността  си и след  разделянето . 
3.2.2.  Регулаторна  рамка  
57. Докато  разделянето  на собствеността  би допринесло  значително  за намаляване  
на проблемите  с пазарната  мощ  и липсата  на ликвидност , ясно  е, че ще бъдат  
необходими  и други  мерки . Както  бе потвърдено  от разследването  в отрасъла , 
Европа  има нужда  от значително  увеличаване  на правомощията  на 
регулаторните  органи  и по-добра  координация  на европейско  равнище . 
Това  е тясно  свързано  с изводите , представени  от Комисията  в нейното  
съобщение  „Перспективи  пред  вътрешния  пазар  на газ и електроенергия “. Само  
 
BG 15   BG една  солидна  регулаторна  рамка  може  да предостави  прозрачната , стабилна  и 
недискриминационна  среда , от която  отрасълът  има нужда , за да се развие  
конкуренция  и да се направят  допълнителни  инвестиции . 
58. Основните  елементи  на тази солидна  рамка  трябва  да бъдат : 
- по-големи  правомощия  за независимите  национални  енергийни  
регулаторни  органи , 
- по-добра  координация  между  националните  енергийни  регулаторни  
органи , 
- засилено  сътрудничество  между  операторите  на преносните  системи  и  
- значително  увеличаване  на съгласуваността  при регулиране  на 
трансграничните  въпроси . 
59. За отстраняване  на съществуващите  пропуски  при регулиране  на 
трансграничните  въпроси , които  не могат  да бъдат  отстранени  единствено  с 
прилагане  на правилата  за конкуренция , е необходима  по-добра  координация  
между  националните  енергийни  регулаторни  органи  и по-силна  роля  на 
надзора  от страна  на Общността  с цел гарантиране  на интересите  на 
вътрешния  пазар , особено  по отношение  на трансграничните  въпроси  и най-
важните  области  за навлизането  на пазара . Възможни  регулаторни  мерки  са 
разгледани  в съобщение  „Перспективи  пред  вътрешния  пазар  на газ и 
електроенергия “. 
3.2.3.  Хронична  липса  на ликвидност  
60. Засилените  правила  за разделяне  и подобрената  регулаторна  рамка , особено  по 
отношение  на трансгранични  въпроси , би трябвало  да доведат  до устойчиво  и 
значително  намаляване  на проблемите  с пазарната  мощ  и липсата  на 
ликвидност  в средносрочен  план  чрез допускането  на допълнителни  
доставчици  на концентрираните  национални  пазари . В краткосрочен  план  
обаче  все още има сериозни  тревоги  по отношение  на липсата  на 
достатъчна  ликвидност  и устойчива  пазарна  мощ  на пазарите  на едро , което  
води  до по-високи  цени  на пазарите  на дребно  предвид  пълната  либерализация , 
предвидена  за 1 юли 2007 г. 
61. Както  вече бе посочено , прилагането  на законодателството  в областта  на 
конкуренцията  ще бъде  важен  инструмент  за справяне  с практиките , 
ограничаващи  конкуренцията  в тази област . Но може  да се наложи  да се 
направи  повече . Тъй като степента  на концентрация  на пазарите  на газ и 
електроенергия  все още е висока , като често  отразява  монополи  от периода  
преди  либерализацията , националните  енергийни  регулаторни  органи  трябва  да 
анализират  условията  на съответните  им пазари  в сътрудничество  с 
компетентните  власти  и да правят  целесъобразни  предложения . Мерките , 
предприети  в миналото  от множество  държави -членки , включват  програми  за 
прекратяване  на енергийните  доставки  (т.е. търгове  на виртуални  
електроцентрали  и програми  за спиране  на доставките  на газ).  
 
BG 16   BG 62. Също  така бе напомнено , че някои  държави -членки  са въвели  в националното  
си законодателство  ограничителни  параметри  по отношение  на собствеността  
на инсталации  за производството  на електроенергия  и контрола  върху  
дългосрочните  договори  на възходящите  пазари  на газта  (внос  и национално  
производство ) като ефективни  мерки  за бързо  намаляване  на пазарната  мощ . 
При електроенергията  тези мерки  могат  да включват  отнемане  на права  или 
обмен  на активи  на електроцентрали  в европейски  мащаб . При газта  това би 
могло  да означава  прекратяване  на договори , обмен  на договори  и/или 
прекратяване  на националното  производство , което  бе приложено  при 
неотдавнашни  сливания . Разширяването  на малки  области  на операторите  на 
преносни  системи  и въвеждането  на по-открити  и гъвкави  тръжни  процедури  за 
балансираща  енергия  биха  могли  да намалят  настоящите  високи  равнища  на 
концентрация  на балансиращите  пазари  и да отстранят  пречките  за навлизане  
на пазара  с положителен  допълнителен  ефект  за пазарите  на едро . 
63. Освен  това разследването  в отрасъла  подчерта  значението  на увеличаването  на 
възможностите  за навлизане  на пазара  чрез инвестиране  в нова  инфраструктура  
за добив  и внос  на газ, както  и стриктното  прилагане  на мерки  за „използване  
или загуба “ (use-it-or-lose-it) на инфраструктура  и подходящи  обекти  за добив .  
3.2.4.  Липса  на прозрачност  при пазарните  операции  
64. Общопризнато  е, че достъпът  до пазарна  информация  трябва  да бъде  
подобрен . Цялата  актуална  информация  за пазара  трябва  да бъде  публикувана  
редовно  и своевременно . Всички  изключения  трябва  да бъдат  много  стриктно  
ограничени  до изискваното  за намаляване  на риска  от тайни  споразумения . 
Насоките , както  и наблюдението  и евентуалното  адаптиране  на 
съществуващата  правна  уредба  трябва  да служат  за повишаване  на 
прозрачността  в отрасъла  на газта  и електроенергията . Планираните  
предложения  са изложени  в съобщение  „Перспективи  пред  вътрешния  пазар  на 
газ и електроенергия “. 
3.2.5.  Други  важни  въпроси  
65. Освен  тези четири  основни  области  е необходимо  да се разгледат  и други  
въпроси , свързани  с пазарната  обстановка , насърчаваща  конкуренцията . В тази 
връзка  Комисията  представя  специфични  предложения  за регулаторни  
действия  на равнище  ЕО в своето  съобщение  „Перспективи  пред  вътрешния  
пазар  на газ и електроенергия “. 
66. Регулираните  тарифи  за доставка  на дребно  могат  да имат  сериозен  
отрицателен  ефект  върху  конкуренцията , а в някои  случаи  – и да 
възпрепятстват  създаването  на либерализирани  пазари . От съществено  
значение  е да се направи  оценка  на влиянието  на останалите  регулирани  
тарифи  на доставка  върху  развитието  на конкуренцията  и да се отстранят  
недостатъците13. 
                                                 
13 За пазарния  сегмент , обхващащ  домакинствата , е необходимо  да се намери  подходящият  баланс  
между  конкуренцията  и универсалните  задължения  на обществените  услуги . 
 
BG 17   BG 67. За да гарантира , че достъпът  до нова  инфраструктура  не е органичен  
неправомерно , Комисията  трябва  да е все така сигурна , че случаите  на 
освобождаване  от разпоредбите  за достъп  не вредят  на развитието  на 
конкуренцията . Важно  е процесите  да продължат  да се разглеждат  
внимателно  и поотделно  за всеки  случай  при стриктно  прилагане  на 
принципите  на конкуренция  и постигане  на подходящ  баланс  между  стимулите  
за инвестиции  ex ante и конкуренция  ex post, както  и процедурите  за 
освобождаване  да бъдат  опростени .  
68. От гледна  точка  на потребителите  на мрежата , за изграждане  на единна  
европейска  мрежа  е необходима  подходяща  хармонизация  на пазарната  
концепция , особено  по отношение  на методите , които  имат  отражение  
върху  трансграничната  търговия . Когато  настоящата  мощност  е 
недостатъчна  са нужни  действия  за разработване  на мощности  на 
междусистемните  електропроводи  с цел развиване  на конкуренция  и 
интеграция  на пазарите . Тези  цели  могат  да бъдат  постигнати  посредством  
засилено  сътрудничество  между  националните  регулаторни  органи , 
включително  по-добро  сътрудничество  между  операторите  на преносни  
системи  отвъд  националните  граници  при добре  очертана  процедурна  рамка . 
69. За да се предостави  по-голям  капацитет  за пренос  на газ на пазара , важно  е 
да се изясни  от правна  гледна  точка  ситуацията  на дългосрочните  договори  за 
пренос  на газ от периода  преди  либерализацията  в рамките  на Втората  
директива  за газта14, които  вече са предмет  на стриктни  правила  „използване  
или загуба “ и на разпоредбите  на законодателството  в областта  на 
конкуренцията .  
70. Необходими  са допълнителни  промени  във връзка  с метода  за предоставяне  на 
ограничена  мощност  на междусистемните  електропроводи . При 
електроенергията  трябва  да се насърчават  възможно  най-много  предварителни  
търгове  или равносилни  мерки , за да се гарантира  максималното  използване  на 
взаимовръзките . Операторите  на преносни  системи  също  ще имат  стимул  за 
предоставяне  на пазара  на максимална  трансгранична  мощност15. 
71. За да се предоставят  достатъчни  гаранции  за ефективен  достъп , достъпът  на 
трети  страни  до хранилища  на газ трябва  да бъде  преразгледан , за да се 
постигне  точен  баланс  между  потребността  от ефективен  достъп  и 
поддържането  на стимули  за създаване  на нови  хранилища .  
72. Въвеждането  на система  за наблюдение  на търговията  на пазарите  на едро  
(пр. обмен  на електроенергия ) би повишила  доверието  на пазарните  
участници  в пазара  и би ограничила  риска  от пазарни  манипулации . 
Регулаторните  органи  трябва  да бъдат  упълномощени  да събират  и обменят  
информация  по този въпрос . Те трябва  да имат  правомощия  да правят  
                                                 
14 Директива  № 2003/55/ ЕО от 26 юни 2003 г. относно  общите  правила  за вътрешния  пазар  на 
природен  газ (ОВ 2003 L 176/57). Отменя  Първата  директива  за газта . 
15 Пр. оскъдната  мощност , пазена  от някои  оператори  на системи  за пренос  като резерв  при 
извънредни  ситуации , може  да бъде  предложена  на пазара  като непрекъсната  мощност  и при 
необходимост  може  да бъде  изкупена  чрез използване  на приходите  от управление  на 
трансграничното  претоварване  например . 
 
BG 18   BG препоръки  за действия  по правоприлагането  или самите  те да изпълняват  
такива  действия .  
4. ЗАКЛЮЧЕНИЕ  
73. При разследването  в отрасъла  бяха  установени  множество  сериозни  
недостатъци , които  не позволяват  на европейските  потребители  на 
електроенергия  да се възползват  пълноценно  от предимствата  на процеса  на 
либерализация . Изводите  подкрепят  заключенията  на съобщение  „Перспективи  
пред  вътрешния  пазар  на газ и електроенергия “, което  бе изготвено  от 
Комисията  при доразвиването  на Зелената  книга  и в процеса  на подготовка  на 
„Стратегически  преглед  на енергетиката  на ЕС“. Тези  инициативи  представят  
намеренията  на Комисията  да предложи  реформа  на регулаторния  режим , 
чиято  цел е създаване  на вътрешен  енергиен  пазар , който  да допринася  за 
устойчивостта , конкурентоспособността  и сигурността  на доставките . В 
допълнение  и успоредно  с това в окончателния  доклад  също  са представени  
заключения  по отношение  на действията  за правоприлагане  в рамките  на 
законодателството  на ЕО в областта  на конкуренцията . И двата  документа  имат  
за цел да установят  и премахнат  пречките  за създаването  на единен  европейски  
енергиен  пазар , на който  потребителите  да се възползват  пълноценно  от 
отварянето  на пазарите  за конкуренцията .